Kry jou testament in orde | Maroela Media
Kry jou testament in orde
Baie mense in Suid-Afrika het nie 'n testament nie. 'n Behoorlik opgestelde (deur 'n kundige) en geldige testament beteken dat jou bates ná jou dood volgens jou wense verdeel word.
Watter vereistes geld vir 'n geldige testament?
Enige persoon wat 16 jaar of ouer is en verstandelik bevoeg is om die uitwerking van sy of haar handelinge te verstaan, kan 'n testament opstel.
Die testateur en twee getuies moet die testament aan die einde van elke bladsy in mekaar se teenwoordigheid onderteken.
Die getuies moet ouer as 14 jaar wees en mag nie die testateur se gade of erfgenaam wees nie, of in die hoedanigheid van eksekuteur optree nie.
Moenie in jou testament wense ten opsigte van jou begrafnis ensovoorts insluit nie. Dit kan beteken dat jou wense nie uitgevoer word nie omdat die testament gewoonlik eers later ná jou dood gelees word. 'n Lewende testament word hiervoor gebruik en bevat gewoonlik die volgende bepalings:
of jy begrawe of veras wil word;
toestemming dat lewensondersteunende apparaat afgeskakel kan word indien, volgens mediese opinie, daar geen kans op herstel is nie;
of jy jou organe wil skenk; sowel as
enige ander wense.
Wanneer 'n persoon te sterwe kom, is daar gewoonlik chaos. Waar is die testament? Is dit die mees onlangse weergawe? Waar kry ons al die dokumentasie sodat die eksekuteur die boedel vinnig en koste-effektief kan afhandel? 'n Fisieke of elektroniese lewenslêer is 'n moet en kan die verskil maak tussen chaos en orde.
'n Tipiese lewenslêer behoort ten minste die volgende inligting te bevat:
ID's, paspoorte, visums en rybewyse;
testament en lewende testament;
versekerings- en beleggingsportefeuljes (insluitend werknemervoordele);
besonderhede van bates en laste;
besonderhede van die mediese fonds ensovoorts.
Kry hier meer inligting oor die onderwerp in Wouter Snyman se gratis e-boekie 'Finansiële onafhanklikheid' en die 'Salomo-beginsel'.
Hierdie artikel is saamgestel met die hulp van attooh!. Kontak attooh! gerus met enige navrae oor jou persoonlike finansiële beplanning.
Deel van: Geldsake, Goeie goed
finansies persoonlike finansies
Finansiële beplanning op jou vingerpunte
'Ekonomiese groei gee hoop', sê Zuma
Kaylene en Tatjana: Vuur in die water
Ons help graag om testamente op testel met n begrafnis polis. Kontak ons gerus by Dv Brokers by 012 542 1101 of los epos by [email protected]